Matilda (1996ko filma)

Matilda, 1996ko Danny DeVito estatubatuar zinema zuzendari eta aktoreak zuzendu eta antzeztutako fantasiazko komedia film bat da. Roald Dahl galestar idazlearen izenburu berdineko eleberrian oinarritua dago. DeVitoz gain, Rhea Perlman, Embeth Davidtz, Pam Ferris eta Mara Wilson aktoreek antzeztu zuten.

Argumentua 

Mathilda Wormwood (Mara Wilson) neskato oso buruargia da, baina bere guraso (Danny DeVito eta Rhea Perlman) eta anai (Brian Levinson) arduragabeei ez zaie batere axolarik. 6 urterekin, gurasoek Matilda ikastetxe batera bidaliko dute. Bertako zuzendaria den eta iraganean Olinpiar Jokoetako txapelduna izandako Trunchbull andereino (Pam Ferris) zapaltzaile eta tiranikoari ere ez dio Matildaren dohaiei jaramonik egingo. Lasterrera, Matildaren adimenak ahalmen misteriotsu bat garatuko du. Ahalmen hori telekinesia da, eta hartaz baliatuz zuzendaria ikastetxetik behin betiko kanporatzeko egitasmo bati ekingo dio.

Aktoreak 

 Mara Wilson: Matilda Wormwood
 Alissa eta Amanda Graham, Trevor eta James Gallagher: Matilda – jaioberria
 Kayla eta Kelsey Fredericks: Matilda – 9 hilabeteko haurtxoa
 Amanda eta Caitlin Fein: Matilda – 1-3 urte artean
 Sara Magdalin: Matilda – 4 urteko neskatoa
 Danny DeVito: Harry Wormwood
 Rhea Perlman: Zinnia Wormwood
 Embeth Davidtz: Jennifer Honey andereinoa
 Amanda eta Kristyn Summers: Honey andereinoa – 2 urterekin
 Phoebe Pearl: Honey andereinoa – 5 urteko neskatoa
 Pam Ferris: Trunchbull andereinoa
 Brian Levinson: Michael Wormwood
 Nicholas Cox: Michael – 6 urteko mutikoa
 Paul Reubens: Bob, FBIko agentea
 Tracey Walter: Bill, FBIko agentea
 Kiami Davael: Lavender
 Jacqueline Steiger: Amanda Thripp
 Kira Spencer Hesser: Hortensia
 Jimmy Karz: Bruce Bogtrotter
 Jean Speegle Howard: Phelps andereinoa
 Marion Dugan: Cookie
 Emily Eby: Maggie

Kanpo estekak 
 Matilda filmaren iragarkia ikusgai. Youtube.com 
 IMDBko fitxa irakurgai 

Roald Dahlen idazlanetan oinarritutako filmak
Ameriketako Estatu Batuetako filmak
Fantasiazko filmak
Umorezko filmak
Haur filmak
Familia disfuntzionalei buruzko filmak
Irakasleei buruzko filmak
Telekinesiari buruzko filmak
Kalifornian girotutako filmak
1996ko filmak